Прве дане окупације Југославије провео је у родном селу. Одбио је позиве Немаца и усташа да преда оружје и са групом сељака, још пре напада Немачке на Совјетски Савез и почетка устанка, одлучио да се пре доласка непријатеља у село склони у шуму. Већ у мају његова група од петнаест наоружаних људи са једним пушкомитраљезом којим је он руковао чувала је Лисичине од упада мањих усташких јединица. Тек касније успостављена је веза између партијске организације и ове оружане групе, коју је Никола самоиницијативно формирао да спречи терор који су усташе спроводиле у том крају.